Ալավերդու քաղաքապետը հանրային քննարկման մասնակիցներին ներկայացրեց բնապահպանական ծրագրով նախատեսված ծախսերը: Ասաց, որ 2015թ.-ին դրանից 31 մլն դրամ կհատկացվի քաղաքի Էնգելս թաղամասի զբոսայգու շինարարության համար, 24 մլն դրամ հատկացումով կլուծվի Ակներ գյուղական թաղամասի ջրամատակարարման խնդիրը, 5,5 մլն դրամով կկառուցվի Զորավար Անդրանիկ փողոցի կոյուղագիծը: Բնապահպանական վճարների 2,5 մլն դրամ էր նախատեսվել Ալավերդու մկնդեղի գերեզմանոցի անվտանգության ապահովման նախագծային փաստաթղթերի մշակման համար: «Բյուջեի կապիտալ ծրագրերն ավելի ճշգրտված կներկայացնենք հունվարին` ճշգրտված բյուջեով»,- ասաց Ա. Վարոսյանը: